Էստոնական երգի փառատոն

Էստոնական երգի փառատոն (), աշխարհի խոշորագույն երաժշտական փառատոններից, որին մասնակցում են սիրողական երգչախմբեր։ Այս փառատոնը համարվում է մարդկության՝ բանավոր և ոչ նյութական մշակույթի գլուխգործոցներից մեկը։ Փառատոնն անցկացվում է հինգ տարին մեկ՝ հուլիսի ամսին, Տալլինի Երգի փառատոնի հրապարակում(Lauluväljak)։

Միասնական երգչախմբի կազմի մեջ սովորաբար մտնում են շուրջ 30000 երգիչներ, որոնք ելույթ են ունենում 80000 հանդիսատեսի առաջ։

Պատմություն
Էստոնական երգի փառատոնը ծնունդ է առել Էստոնիայի ազգային վերածննդի տարիներին։ Էստոնական երգի առաջին փառատոնն անցկացվել է 1869 թվականի ամռանը Տարտու քաղաքում։ Առաջին փառատոնի կազմակերպիչներից էր Յոհան Վոլդեմար Յանսենը։ Առաջին երեք փառատոններին մասնակցել են միայն տղամարդկանց երգչախմբեր ու փողային նվագախմբեր։ Առաջին փառատոնին մասնակցել են 822 երգիչներ ու 56 նվագողներ։ Սկսած չորրորդ փառատոնից՝ մասնակցում են նաև երկսեռ երգչախմբեր։ 1896 թվականին, երբ անցկացվում էր վեցերորդ փառատոնը, այն տեղափոխվել է Տալլին։

1923 թ.` ութերորդ փառատոնի անցկացման ժամանակ, սկիզբ է դրվել փառատոնը հինգ տարին մեկ անցկացնելու ավանդույթին։ 1943 թվականին Էստոնական երգի փառատոնը չի անցկացվել Երկրորդ համաշխարհային պատերազմի պատճառով։ Փառատոնի պատմության մեջ դա միակ դեպք է, որ միջացառումը տեղի չի ունեցել։

Արտաքին հղումներ 
Պաշտոնական կայք
Մշակութային ինքնություն, ազգայնականություն և փոփոխություններ երաժշտական ավանդույթներում 
Էստոնական երգի փառատոն  
Պարի փառատոն  
Էստոնական պանկ երգի փառատոն
Էստոնական երգի փառատոնի համայնապատկեր

Ծանոթագրություններ 

Էստոնիայի մշակույթ
1868 հիմնադրումներ
Էստոնական երաժշտություն
Մարդկության բանավոր և ոչ նյութական ժառանգության գլուխգործոցներ